Цветан Ангелов
Пръв ли е Първан

chitanka.info

Пръв е, казват, наш Първан.

И това личи.

Пръв на тъмния таван

тайно се качи.

Пръв от всички се гости

с новите сладки.

Пръв издраска — виж го ти —

своите крака.

Пръв на полога с ръце

квачката плени.

И кокошото яйце

с пуйчино смени.

Пръв навън се запиля

след дъжда студен.

И беля подир беля

прави всеки ден.

А пък на урок мълчи —

пак е „първенец“.

Пръв търчи, щом задрънчи

сетният звънец.

С много двойки, цял керван,

той се слави вред.

Пръв е, казват, наш Първан,

но… отзад напред!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.